Քաջարի աղջնակ

«Քաջարի աղջնակ», Քրիստեն Վիսբալի հեղինակային բրոնզե արձանը, որը ստեղծվել է State Street Global Advisors (SSGA) ընկերության կողմից գովազդային նպատակներով, բայց դարձել է հանրահայտ մշակութային ֆենոմեն։ Արձանը կանգնեցվել է 2017 թվականի մարտի 7-ին՝ կանանց միջազգային օրվա նախօրեին, ուշադրություն դարձնելով գենդերային անհավասարության խնդրին, այդ թվում նաև կառավարական ոլորտում։ Քանդակագործը կերտել է ծածանվող զգեստով և մազերով աղջիկ։ Արձանի բարձրությունը 1,3 մետր է, իսկ քաշը՝ 110 կիլոգրամ։ 2019 թվականի նոյեմբերին այն տեղադրվել է Մանհեթեն շրջանի Նյու Յորքի ֆոնդային բորսայի մոտ։

«Քաջարի աղջնակը» գովազդել է ինդեքսային ֆոնդը, որի ռազմավարությունը կայացել է ֆոնդային ինդեքսի կրկնման մեջ, որն իր մեջ ներառել է տարբեր նպատակներով կենտրոնացված ընկերություններ, որոնք գլխավորել են հայտնի կանայք։ Ցուցանակի վրա, որտեղ ի սկզբանե եղել է աղջնակի ոտնահետքերը, գրված է եղել՝ «Know the power of women in leadership. SHE makes a difference» («Ճանաչիր ղեկավարության մեջ կանանց ուժը։ Այն նշանակություն ունի»), ընդ որում «SHE»-ն հանդիսանում է «նա» (իգական) դերանունը և NASDAQ-ի գովազդի թիքերը։

Ստեղծում 
State Street Global Advisors-պատվերում ասվել է, որ արձանը պետք է լինի աղջկա կերպար, որի ձեռքերը պետք է հենված լինեն կոնքերին և դունչը պետք է վերև պահած լինի և ունենա 36 դյույմ բարձրություն (91,4 սմ)։ Քանդակագործ Քրիստեն Վիսբոլը մեծացրել է երկարությունը մինչև 50 դյույմ (127 սմ), որպեսզի արձանն ունենա «Հարձակվող ցուլի» համամասնական չափերը։ Վիսբոլը մեկնաբանել է, որ նա «այնպես է արել, որ նրա դիմագծերը նուրբ լինեն։ Այն գրավիչ չէ, նա համարձակ է, հպարտ և ուժեղ, բայց ոչ մարտական»։ Որպես արձանի բնորդներ եղել են երկու աղջիկներ՝ Դելավեր քաղաքից։

Պատմություն 
Ի սկզբանե աղջկա արձանը տեղադրվել է 2017 թվականի մարտի 7-ին՝ Բոուլինգ Գրինում, Բրոդվեյի և Ուայթհոլլ սթրիթի հատման կետում, դեմքով արձանը նայում է «Հարձակվող ցլի» արձանին։ Քանի որ արձանը հանդիսացել է ինվեստիցիոն ֆոնդի գովազդ, արձանի տեղադրման թույլտվությունը կրել է ժամանակավոր բնույթ՝ մեկ շաբաթ։ Հետ ժամկետը երկարացվել է մինչև մեկ ամիս։ Ժամկետի երկարացմանն աջակցել է քաղաքապետ Բիլլ դե Բլազիոն, նշելով, որ «Կանանց երթ»-ից հետո Վիզբալի աշխատանքն ունի յուրահատուկ նշանակություն։

Սակայն «Հարձակվող ցլի» արձանի քանդակագործ Արթուրո դի Մոդիկան հայտարարել է, որ «Քաջարի աղջնակի» արձանը տեղադրվել է առանց իր համաձայնության, համադրել են ակցենտները և իր ստեղծած ցլի արձանի մտահղացման ընկալումը, որը խորհրդանշում է ֆինանսական ագրեսիվ օպտիմիզմը և ծաղկումը։ Նրա իրավաբանն ասել է, որ «Քաջարի աղջնակի» ներկայության դեպքում՝ ցուլն ընկալվում է որպես «արական իշխանության ներկայացուցիչ», ինչը խախտում է քանդակագործի հեղինակային իրավունքները։ Նշանակալի է, որ ինքը Արթուրո դի Մոդիկան՝ 1989 թվականի դեկտեմբերին տեղադրել է իր երեք տոննա կշռով ցուլին՝ փողոցի մեջտեղում առանց որևէ թույլտվության կամ քաղաքական իշխանությունների հետ համաձայնեցման։

Այնուամենայնիվ Նյու Յորքի տասնյակ հազարավոր բնակիչներ դիմում են գրել, որ ցանկանում են «Քաջարի աղջնակի» արձանը մշտական թողնել քաղաքում և այն կանգնեցվել է իր սկզբնական վայրում՝ սկսած 2018 թվականի նոյեմբերի 28-ից։

2018 թվականի դեկտեմբերի 10-ին հասարակությանը հոդված է ներկայացվել այն մասին, թե որտեղ է այժմ գտնվում արձանը՝ Նյու Յորքի ֆոնդային բորսայի կենտրոնական մուտքի դիմաց (NYSE): Գտնվելու առաջնային վայրում տեղադրվել է աղջկա ոտնահետքերով սալիկը։

Մրցանակներ 
 2017 թվականին «Կաննի առյուծներ» մրցանկաբաշխության ժամանակ, արձանը ստացել է 18 «առյուծ», այդ թվում նաև 4 գրան պրի, մրցանկաբաշխության պատմության մեջ դառնալով երկրորդը, որն ստացել է 4 մրցանակ։ Մրցանակներն ըստ կատեգորիաների.

 Titanium (նոր գովազդային ֆորմատներ) - գրան պրի
 Outdoor (գովազդ) - գրան պրի և մեկ ոսկե
 PR (կապ հասարակության հետ) - գրան պրի, մեկ ոսկե, մեկ արթած
 Glass (գենդերային խնդիրների բացահայտման համար) - գրան պրի
 Promo and Activation - երկու ոսկե, մեկ արթած
 Media (ԶԼՄ) - երկու ոսկե
 Direct - երկու ոսկե, մեկ արթած, մեկ բրոնզե
 Design (դիզայն) - երկու ոսկե

 2018 թվականին անկախ կոմերցիոն արտադրողների ասոցիացիան (Association of Independent Commercial Producers, AICP) շնորհել է «Քաջարի աղջնակի» աշխատանքի «Լավագույն» կոչումով (The Most Next Award):
 2018 թվականին Grand Effie-ն շնորհել է ամենաբարձր մրցանակ՝ Effie Awards-ի ժամանակ։

Ծանոթագրություններ

Արտաքին հղումներ 
  (рекламный ролик State Street Corporation)
 
  (репортаж CNBC)
  (репортаж CBS)

Քանդակներ այբբենական կարգով
Սեռական հավասարություն